Sanajan Vasari nyerat bab uripé Giotto, ora tau ana sing ngerti pira cacahé saka carita-carita kuwi sing bener kaya kasunyatané, amarga Vasari nyerat kuwi punjul 200 taun sawisé Giotto tinggal donya. Amung ana rong perkara sing diyakini bener. Ing taun 1334, Giotto dipilih déning rad commune Firenze saperlu nggawé pola rancangan menara loncèng ana sacedhaké Katedral Firenze sing rikala kuwi lagi diyasa. Giotto uga sing nglukis ""Kapel Arena"", nanging ora ana sing ngerti ana ing endi dhèwèké lair, sapa sing tau dadi guruné, kaya ngapa praupané, apa bener dhèwèké sing nglukis lukisan Fresko sing misuwur ana ing Asisi, utawa ana ing endi dhèwèké dikubur.